# **DECIZIA ETAPEI DE ÎNCADRARE**

## Nr. 86 din 20.07.2017

....

Ca urmare a solicitării de emitere a acordului de mediu adresate de SC LUISICU ALLIS SRL cu sediul în municipiul Drobeta Turnu Severin, str.Dr. Babeș, nr.17, județul Mehedinți , înregistrată la APM Mehedinti cu nr. 4402 din 12.04.2017, precum și a completărilor ulterioare înregistrate cu nr.8472 din 19.07.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi **decide,** ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.05.2017, că proiectul ”***Construire agropensiune ”*** propus a fi realizat prin accesarea unei finanțări PNDR 2014-2020, Măsura 6, Sub-măsura 6.4, amplasat în comuna Svinița, sat Svinița, zona Iardumavacia – Ciucăr, județul Mehedinți, **nu se supune evaluării impactului asupra mediului şi nu se supune evaluării adecvate.**

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a)** ***proiectul se încadrează*** în prevederile Hotărârii Guvernului nr. 445/2009, anexa nr.2, pct 10(b) – ”proiecte de dezvoltare urbană…”;

 **b)** ***descrierea proiectul***: proiectul are ca scop construirea agropensiunii Alissia, de trei margarete, cu regim de inălțime D+P+M, cu o suprafață construită de 203,28mp și suprafață desfășurată de 658,43mp, prin accesarea de fonduri europene.

 ***Elemente caracteristice proiectului propus:***

- Pensiunea va avea 3 niveluri ( demisol, parter, mansardă) cu funcţiunea principală de cazare cu 6 camere duble, sală de mese, bucătărie, sală de fitness, sală billiard, living, terasă, grup sanitari. Pensiunea va dispune, de asemenea, de o zonă de parcare, acces la terasele amenajate cu deschidere la fluvial Dunărea, de unde vor avea acces la practicarea activităților de pescuit, la plimbări de agreement cu ambarcațiuni ușoare pe Clisura Dunării.

- Cu ajutorul instalațiilor solare se va realiza o economie consistentă a consumului de energie utilizată pentru apă caldă menajeră.

- Încălzirea spațiilor din cadruș obiectivului se va face centralizat printr-o instalație termică interioară. Sursa termică va fi o centrală termică electrică proprie.

- *Alimentarea cu apă* pentru nevoi igienico – sanitare și bucătărie se va asigura dintr-un foraj cu Hmax= 35m, Qsursă=0,036 litri/s ce se va executa pe amplasament.

- Apele uzate menajere – vor fi colectate prin intermediul rețelei de canalizare din conducte PVC și evacuate în bazin etanș vidanjabil, V=24mc. Apele uzate provenite de la bucătărie înainte de a fi evacuate în bazinul etanș vidanjabil vor fi trecute printr-un separator de grăsimi.

- Apele pluviale vor fi colectate prin intermediul jgheaburilor și burlanelor și evacuate în fluviul Dunărea

**c*) cumularea cu alte proiecte***: nu este cazul;

***d)utilizarea resurselor naturale***: nu se folosesc resurse naturale din zona lucrărilor, materialele necesare realizării proiectului vor fi preluate de la societăți autorizate;

***e)*** ***productia de deșeuri***: deșeuri din construcție și deșeuri menajere;

***f)*** ***risc de accident datorita tehnologiilor utilizate*** – scăzut, deoarece nu se folosesc substanțe poluante;

***g)*** ***utilizarea existentă a terenului:*** Terenul pe care se vor efectua lucrările se afla în intravilanul localității , în zona ”Atohtonul Danubian” și este destinat construirii de pensiuni, agropensiuni, spații de agrement. Suprafața totală a terenului este de este de 1080mp, din care suprafața construită are 203,28mp și suprafață desfășurată de 658,43mp

**h) *relativă abundență a resurselor naturale din zonă, calitatea și capacitatea regenerativă a acestora***: amplasamentul studiat se afla in bazinul hidrografic al Dunarii, precum si in aria de protectie speciala avifaunistica si sit de importanta comunitara (parcul natural Portile de Fier) – zona de dezvoltare durabila;

***i) capacitatea de absorbție a mediului***: nu este cazul;

***j)zonele de protecție specială***: proiectul propus se va amplasa in cadrul ariei de protectie speciala avifaunistica si sit de importanta comunitara ROSPA 0080 Muntii Almajului – Locvei si ROSCI 0206 Portile de Fier, conform punctului de vedere nr. 254/12.04.2017, emis de biroul CFM din cadrul APM Mehedinți. S-a obtinut avizul favorabil al custodelui ariei protejate, Parcul Natural Portile de Fier, cu nr.950/19.08.2016

***k)ariile in care standardele de calitate a mediului stabilite de legislația in vigoare au fost deja depășite***: nu este cazul;

***l) ariile dens populate:*** nu este cazul;

***m)peisajele cu semnificatie istorica, culturala si arheologica***: Amplasamentul proiectului se află la Km fluvial 988+300 în zona Atohtonul Danubian, fapt pentru care se va solicita punct de vedere de la Direcția pentru Cultură și Patrimoniu Mehedinți;

***n) extinderea impactului:*** local, numai în zona de lucru, pe perioada de execuției proiectului;

 ***o)natura transfrontieră a impactului***: investiția prin dimensiunile sale nu produce impact de natură transfrontieră;

 ***p)mărimea și complexitatea impactului***: impact redus;

 ***r) probabilitatea impactului***: proiectul contribuie la dezvoltarea turismului;

 ***s)durata, frecventa si reversibilitatea impactului***: redusa;

 ***t) observații din partea publicului***: pe timpul derulării procedurii nu s-au primit observații din partea publicului.

***Realizarea acestui proiect se va face cu respectarea urmatoarelor conditii:***

* Pentru factor de mediu **apa:**
* necesarul de apă se va asigura dintr-un foraj echipat cu electropompă.;
* apele uzate menajere vor fi colectate prin intermediul rețelei de canalizare într-un bazin etanș vidanjabil, V=24mc, de unde se vor vidanja periodic prin grija beneficiarului;
* se vor respecta condițiile impuse prin Avizul de gospodărire a apelor nr.ABAB – 164 din 17.07.2017
* in perioada de execuție se va delimita foarte bine zona de lucru, astfel incât să se elimine orice risc de poluare;
* pentru organizarea de șantier se va alege un amplasament adecvat astfel incât suprafața ocupată a fie cât mai redusă iar utilitățile să poată fi asigurate cu ușurință;
* se va proceda la acoperirea spațiilor de depozitare a materialelor din cadrul organizării de șantier, de unde pot rezulta particule care pot fi antrenate de către apele de suprafață;
* se vor lua toate măsurile în vederea evitării poluărilor accidentale, iar în cazul unor astfel de poluări se va interveni operativ;
* nu se vor realiza lucrări de apărare mal și nici ponton plutitor
* Pentru factor de mediu **aer:**
* folosirea de utilaje periodic verificate tehnic, de generație recentă, dotate cu sisteme catalitice de reducere a poluanților;
* curățarea zilnică a căilor de acces din vecinătatea șantierului și a autovehiculelor ce părăsesc șantierul;
* transportul de materiale se va face pe trasee optime;
* se recomandă utilizarea de utilaje și echipamente tehnice care au emisii reduse de zgomot;
* să se asigure măsuri și dotări speciale pentru izolarea și protecția fonică a surselor generatoare de zgomot și vibrații;
* Pentru factor de mediu **sol:**
* se va asigura gestionarea corespunzătoare, prin depozitarea temporară, în locuri amenajate, a tuturor tipurilor de deșeuri, până la ridicarea lor de către societatea de salubrizare autorizată;
* solul rezultat din lucrările de pregătire a investiției va fi depozitat separat pentru a fi folosit la refacerea zonelor afectate, după realizarea lucrărilor de execuție a proiectului de mai sus;
* în cazul producerii unor poluări accidentale în timpul lucrărilor acestea vor fi neutralizate cu substanțe absorbante, vor fi depozitate temporar în recipienți speciali și se vor preda firmelor autorizate in vederea eliminării;
* se va realiza betonarea parțială a incintei în zona de acces auto și parcare, și se va amenaja și întreține zona de spații verzi.
* Gospodărirea deșeurilor: deșeurile rezultate de la utilajele folosite sunt gestionate la nivelul firmei constructoare, în ateliere de reparații autorizate;
* Deșeurile din construcții se colecta în containere metalice și îndepărtate prin grija firmei de construcții care va executa proiectul;
* Deșeurile menajere care vor rezulta pe șantier se vor colecta în containerul amplasat în incinta amplasamentului în vederea păreluării de către societatea de salubritate locală.
* Se vor obtine toate avizele precizate in Certificatul de Urbanism nr.15 din 18.08.2016
* Atât titularul cât și proiectantul vor urmări indeaproape executarea lucrărilor prevăzute in proiect;

***Titularul va notifica in scris Agenția pentru Protecția Mediului Mehedinți in următoarele cazuri:***

 ● in situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

 ● la finalizarea investiției pentru: verificarea realizării proiectului in conformitate cu cerintele legale și cu condițiile din prezentul act și intocmirii procesului verbal de constatare a respectării tuturor condițiilor impuse.

* Revizuirea deciziei etapei de incadrare este obligatorie in următoarele condiții:
* daca apar elemente noi , necunoscute la data emiterii prezentului act;
* prevederile unor noi reglementari legale o impun;

 *Decizia etapei de incadrare își păstrează valabilitatea pe toată perioada punerii aplicare a proiectului.*

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Ing. Dragoș Nicolae TARNIȚĂ

 **Şef serviciu AAA,**

**Biolog Lavinia MATEESCU**

 Întocmit,

Ing. Mihaela ILIE